سعيدة فكري
سعيدة فكري (28 نونبر 1971، الدار البيضا - ) هي مغنية مغريبية. بدات كاتغني ملّي كانت عندها تمن سنين، وغنات لعبد الهادي بلخياط لأغنية د"في قلبي جرح قديم". بدات كاتسمع لأغاني د لكاونتري د لميريكان، ومنها خرجات أول ألبوم ديالها وسمّاتو "كية الغايب". هاجرات سعيدة فكري لميريكان ف1997 وتمنعات من الرجوع بسباب لأغاني ديالها اللي كايهضرو على السياسة. خدات سعيدة فكري لجنسية دلميريكان ف1998. رجعات فعام 2008 للمغريب باش تكمّل لميشوار ديالها من مورا ماترفع عليها لمنع.

سّتيل ديالها 
كاتهضر سعيدة فكري ف لأغاني ديالها على لهموم ديال الشباب وداكشي لي باغين يوصلو ليه، وعلى لحوب والسالام ولعنصورية ولفساد. وكاتهضر حتى على لفاميلة والصداقة ولحريّة. الستيل ديال سعيدة فكري مبني على اللي كايعيشو لمغريبي فنهارو، وكاتغني بالدارجة وتاريفيت ولعربية، وكاتخلط معاهوم لفرانساوية وحتا نݣليزية.

لأغاني ديالها 
 يا جبال الريف
 یس یتریت؟ (تاريفيت)
 سولوني على العذاب
 سرحت في نجوم الليل
 اولاد الدوار
 داوي الجراح
 تمنيت نقول
 مصباح الوادي
 ندمانة
 حكاية المراية

عيون لكلام 

مغنية مغريبية
ناس حيين
زيادة 1971
ناس تزادو ف الدار البيضا
ناس د الدار البيضا
مقالات فيها مصدر و علاين 3000 بايت